นายกฯ เล็งเปิดพื้นที่สีแดง! สั่งผู้ว่าฯประเมินสถานการณ์วันต่อวัน ก่อนคลายมาตรการเข้ม
นายกฯ เล็งเปิดพื้นที่สีแดง! สั่งผู้ว่าฯประเมินสถานการณ์วันต่อวัน ก่อนคลายมาตรการเข้ม
11 พ.ค. 2564

พล.อ.ประยุทธ์ จันทร์โอชา นายกรัฐมนตรี ระบุว่า ภายหลังจากที่ศูนย์บริหารสถานการณ์โควิด-19 (ศบค.) ได้พิจารณาสั่งปิดสถานที่ ตลอดกิจการ/กิจกรรมต่างๆ เพื่อควบคุมการระบาดของไวรัสโควิดในประเทศ อย่างไรก็ตามได้มอบนโยบายให้ผู้ว่า ราชการจังหวัดในโซนพื้นที่สีแดงไปประเมินสถานการณ์แบบวันต่อวัน เพื่อพิจารณาแนวโน้มสถานการณ์ในพื้นที่ว่าจะสามารถเริ่มผ่อนคลายกิจการได้หรือไม่ ซึ่งจะช่วยให้ประชาชนเริ่มกลับไปใช้ชีวิตประจำวันได้ แต่ทั้งนี้ การพิจารณาจะต้องให้มีความสมดุลระหว่างด้านเศรษฐกิจและด้านสาธารณสุขควบคู่กันไป
พร้อมกันนี้ นายกรัฐมนตรี ยังได้เสนอให้คณะรัฐมนตรีกำหนดการฉีดวัคซีนโควิด-19 เป็นวาระแห่งชาติ ซึ่งจะต้องมีการดำเนินการอย่างครบวงจร ตั้งแต่กระบวนการจัดหาวัคซีน การกระจายวัคซีน และการฉีดวัคซีน ทั้งนี้เพื่อให้เกิดภูมิคุ้มกันหมู่ของประเทศ แต่การดำเนินการดังกล่าวจะไม่สามารถทำได้หากประชาชนไม่ให้ความร่วมมือ
ดังนั้น จึงขอให้ประชาชนมารับการฉีดวัคซีนให้มากที่สุด และยืนยันว่าวัคซีนที่รัฐบาลได้จัดหามานั้นมีการตรวจสอบคุณภาพ และได้รับการรับรองความปลอดภัยจากกระทรวงสาธารณสุขแล้ว